2009R0437 — LV — 01.07.2009 — 000.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

Grozīta ar:









▼B

KOMISIJAS REGULA (EK) Nr. 437/2009

(2009. gada 26. maijs),

ar ko atver Kopienas tarifa kvotu nobarošanai paredzētu jaunbuļļu importam un paredz šīs kvotas pārvaldības kārtību







EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) ( 1 ), un jo īpaši tās 144. panta 1. punktu un 148. pantu saistībā ar tās 4. pantu, tā kā: (1) Atbilstoši Pasaules Tirdzniecības organizācijas CXL sarakstam Kopienai jāatver ikgadēja tarifa kvota 169 000 nobarošanai paredzētu jaunbuļļu importēšanai. Tomēr pēc sarunām, kuru rezultātā tika noslēgts Nolīgums vēstuļu apmaiņas veidā starp Eiropas Kopienu un Amerikas Savienotajām Valstīm atbilstīgi XXIV panta 6. punktam un XXVIII pantam 1994. gada Vispārējā vienošanās par tarifiem un tirdzniecību (VVTT) ( 2 ), kura apstiprināta ar Padomes Lēmumu 2006/333/EK ( 3 ), Kopiena visu dalībvalstu vārdā apņēmās iekļaut savā sarakstā šīs importa kvotas korekciju, papildinot kvotu ar 24 070 jaunbuļļiem. (2) Komisijas 2007. gada 23. maija Regulā (EK) Nr. 558/2007, ar ko atver nobarošanai paredzētu jaunbuļļu importa tarifu kvotu un paredz tās pārvaldību ( 4 ), ir paredzēta šo kvotu pārvaldības kārtība katru gadu laikposmā no 1. jūlija līdz nākamā gada 30. jūnijam. (3) Ņemot vērā to, ka citās lauksaimniecības nozarēs gūtā pieredze, piemērojot principu “kas pirmais iesniedz, to pirmo apkalpo”, ir bijusi pozitīva, kā arī lai vienkāršotu administratīvās procedūras, kvota, kura attiecas uz nobarošanai paredzētu jaunbuļļu importēšanu, turpmāk būtu jāpārvalda saskaņā ar Regulas (EK) Nr. 1234/2007 144. panta 2. punkta a) apakšpunktā minēto metodi. Tas būtu jādara saskaņā ar 308.a, 308.b pantu un 308.c panta 1. punktu Komisijas 1993. gada 2. jūlija Regulā (EEK) Nr. 2454/93, ar ko nosaka īstenošanas noteikumus Padomes Regulai (EEK) Nr. 2913/92 par Kopienas Muitas kodeksa izveidi ( 5 ). (4) Ņemot vērā īpatnības, kas saistītas ar pāreju no vienas pārvaldības sistēmas uz citu, kvota, uz kuru atsaucas šī regula, jāuzskata par neizšķirīgu Regulas (EEK) Nr. 2454/93 308.c panta nozīmē. (5) Saskaņā ar 166. pantu Eiropas Parlamenta un Padomes 2008. gada 23. aprīļa Regulā (EK) Nr. 450/2008, ar ko izveido Kopienas Muitas kodeksu (Modernizētais muitas kodekss) ( 6 ), muita uzrauga preces, kuras ir laistas brīvā apgrozībā ar samazinātu nodokļa likmi sakarā ar to īpašo izmantojumu. Dzīvnieki, kuri importēti saskaņā ar šajā regulā paredzēto tarifa kvotu, būtu jāuzrauga attiecīgu laiku, lai garantētu, ka to nobarošana noteiktās ražotnēs ilgst vismaz simt divdesmit dienas. (6) Būtu jāiemaksā nodrošinājums, lai garantētu dzīvnieku nobarošanas prasības ievērošanu. Nodrošinājumam jānosedz starpība, ko veido kopējā muitas tarifa nodoklis un samazinātais nodoklis, kuru piemēro dienā, kad attiecīgos dzīvniekus laiž brīvā apgrozībā. (7) Tāpēc Regula (EK) Nr. 558/2007 būtu jāatceļ un jāaizstāj ar jaunu regulu. (8) Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu, tā kā: IR PIEŅĒMUSI ŠO REGULU.







1. pants

1. Ar šo katru gadu laikposmā no 1. jūlija līdz nākamā gada 30. jūnijam (importa kvotas periods) tiek atvērta tarifa kvota 24 070 jaunbuļļu importēšanai, uz kuriem attiecas KN kods 0102 90 05, 0102 90 29 vai 0102 90 49 un kuri paredzēti nobarošanai Kopienā.

Šīs tarifa kvotas kārtas numurs ir 09.0113.

2. Šā panta 1. punktā minēto kvotu pārvalda saskaņā ar Regulas (EEK) Nr. 2454/93 308.a, 308.b pantu un 308.c panta 1. punktu. Minētās regulas 308.c panta 2. un 3. punktu nepiemēro.

3. Ievedmuitas nodoklis, ko piemēro saistībā ar 1. punktā minēto tarifa kvotu, ir 16 % ad valorem nodoklis, kuram pieskaita EUR 582 par tīrsvara tonnu.

Pirmajā daļā paredzētā nodokļa likmi piemēro ar nosacījumu, ka dzīvnieku nobarošana ilgst vismaz simt divdesmit dienas dalībvalstī, kurā tie importēti.

2. pants

▼M1

1. Piemērojot Padomes Regulas (EK) Nr. 2913/92 ( 7 ) 82. pantu, importētajiem dzīvniekiem piemēro muitas uzraudzību, lai garantētu, ka to nobarošana ilgst vismaz 120 dienas dzīvnieku audzētavās, kuras importētājam jānorāda nākamajā mēnesī pēc to laišanas brīvā apgrozībā.

▼B

2. Lai nodrošinātu 1. punktā minētā dzīvnieku nobarošanas noteikuma izpildi, kā arī nodokļu iekasēšanu gadījumos, kad šis noteikums netiek ievērots, importētāji kompetentajai muitas iestādei iesniedz nodrošinājumu. Nodrošinājuma summa katram atbilstošajam KN kodam ir norādīta pielikumā.

3. Izņemot nepārvaramas varas gadījumus, 2. punktā minēto nodrošinājumu atbrīvo tikai tad, ja dalībvalsts kompetentajai iestādei ir iesniegts apliecinājums, ka jaunlopi:

a) ir nobaroti fermā vai fermās, kas norādītas atbilstīgi 1. punktam;

b) nav nokauti, pirms pagājušas 120 dienas no to importēšanas dienas; vai

c) ir nokauti sanitāro apsvērumu dēļ vai ir nobeigušies no slimības vai nelaimes gadījumā pirms šā laikposma beigām.

3. pants

Atceļ Regulu (EK) Nr. 558/2007. Tomēr to turpina piemērot attiecībā uz tiesībām, kas izriet no licencēm, kuras izdotas pirms 2009. gada 1. jūlija, līdz to derīguma termiņa beigām.

4. pants

Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.

To piemēro no 2009. gada 1. jūlija.

Šī regula uzliek saistības kopumā un ir tieši piemērojama visās dalībvalstīs.









PIELIKUMS







NODROŠINĀJUMA SUMMAS Jaunbuļļi nobarošanai (KN kods) Summa EUR par vienu dzīvnieku 0102 90 05 28 0102 90 29 56 0102 90 49 105